Diari Oficial de la Generalitat Valenciana


Sumari del DOGV 9229, del 03-12-2021 (2021/12377)

RESOLUCIÓ de 29 de novembre de 2021, de la Universitat Jaume I de Castelló, per la qual es convoquen a concurs d'accés places de cossos docents universitaris.
--------------------------------------------------------------------------------------------------------------------------------------------------------------

### Dades del document

Número de DOGV
:   9229

Data del DOGV
:   03-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12801


Data del document
:   29-11-2021

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de novembre de 2021, de la Universitat Jaume I de Castelló, per la qual es convoquen a concurs d'accés places de cossos docents universitaris. [2021/12172]  
El 26 de desembre de 2018, es va publicar, en el Diari Oficial de la Generalitat Valenciana, la Resolució de 20 de desembre de 2018, del Rectorat de la Universitat Jaume I de Castelló, per la qual es disposa la publicació de l'ampliació per a l'any 2018 de l'oferta d'ocupació pública del personal docent i investigador de la Universitat Jaume I, relativa a places dels cossos docents universitaris i de professorat contractat doctor. Les convocatòries derivades d'aquesta ampliació van ser autoritzades per la Direcció General d'Universitat, Investigació i Ciència mitjançant escrit de 10 de gener de 2019, en virtut del que es preveu en l'article 81.Z.2.Q) de la Llei 6/2018, de 3 de juliol, de pressupostos generals de l'Estat per a l'any 2018.  
De conformitat amb el que es disposa en l'article 62 de la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril (d'ara en avant LOU); el Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris (d'ara en avant RDCA); l'article 100 dels Estatuts de la Universitat Jaume I, aprovats pel Decret 95/2021, de 9 de juliol, del Consell (d'ara en avant EUJI); el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I, aprovat pel Consell de Govern núm. 5, de 14 de maig de 2020 (d'ara en avant RCAUJI).  
  
Aquest Rectorat, d'acord amb el que s'estableix en el paràgraf segon de l'article 62.2 de la Llei orgànica 6/2001, de 21 de desembre, d'universitats, ha resolt convocar a concurs d'accés les places que es detallen en l'annex I d'aquesta resolució, dotades en l'estat de despeses del pressupost de la Universitat Jaume I, amb subjecció a les següents  
  
  
Bases de la convocatòria  
  
Primera. Normes generals  
A aquests concursos els serà aplicable la LOU; la Llei 39/2015, d'1 d'octubre, del procediment administratiu comú de les administracions públiques (d'ara en avant, LPAC); el Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic (d'ara en avant TREBEP); el Reial decret 1312/2007, de 5 d'octubre; el RDCA; els EUJI; la RCAUJI; aquestes bases de convocatòria; les normes de general aplicació i en el no previst, les disposicions estatals que regulen el règim general d'ingrés en les administracions públiques.  
  
Segona. Requisits  
2.1. Requisits generals de les persones candidates  
Per a ser admés o admesa a aquests concursos, les persones aspirants hauran de reunir els requisits generals següents:  
a) Tindre la nacionalitat espanyola o ser nacional d'un estat membre de la Unió Europea o nacional d'aquells estats als quals, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors i treballadores.  
També podran participar el o la cònjuge dels espanyols o espanyoles i dels o de les nacionals d'altres Estats membres de la Unió Europea, sempre que no estiguen separats de dret. Així mateix, amb les mateixes condicions, podran participar els i les descendents menors de vint-i-un anys o majors d'edat que siguen dependents. Així mateix, podran participar els i les aspirants de nacionalitat estrangera no comunitària quan, en l'Estat de la seua nacionalitat, als espanyols i espanyoles se'ls reconega aptitud legal per a ocupar en la docència universitària posicions anàlogues a les del funcionariat dels cossos docents universitaris espanyols, a l'efecte dels quals el Consell d'Universitats recaptarà informe dels ministeris d'Afers Exteriors i d'Administracions Públiques.  
b) Tindre complits els setze anys i no haver arribat a l'edat de jubilació.  
c) Posseir la capacitat funcional per a l'acompliment de les tasques.  
d) No haver sigut separat o separada, mitjançant expedient disciplinari, del servei de qualsevol de les administracions públiques, ni trobar-se inhabilitat o inhabilitada per a l'acompliment de les funcions públiques per sentència judicial ferma. En el cas dels o de les aspirants que no posseïsquen la nacionalitat espanyola, el compliment d'aquest requisit comportarà no sotmetre's a sanció disciplinària o condemna penal que impedisca en el seu estat l'accés a la funció pública.  
2.2. Requisits específics de les persones candidates  
Les persones sol·licitants hauran de reunir els requisits específics que s'assenyalen a continuació:  
a) Podran presentar-se als concursos d'accés les persones que hagen sigut acreditades d'acord amb el que s'estableix en els articles 12 i 13 i disposicions addicionals primera, segona, tercera i quarta del Reial decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris.  
També podran presentar-se als concursos d'accés a places de professorat titular d'universitat, els funcionaris i funcionàries dels cossos de professorat titular d'universitat i els funcionaris i funcionàries de carrera de les escales d'investigadors i investigadores científics d'organismes públics d'investigació i de científics i científiques titulars d'organismes públics d'investigació, de l'àrea de coneixement a la qual corresponga la vacant, que disposen d'acreditació per a Professorat Titular d'Universitat, sempre que hagen exercit almenys dos anys el lloc d'origen.  
2.3. Els requisits establits en aquesta base hauran de complir-se en el moment de finalitzar el termini de presentació de sol·licituds i mantindre's fins al moment de la presa de possessió com a funcionari o funcionària de carrera.  
  
Tercera. Presentació de sol·licituds  
3.1. Les persones que vulguen participar en aquest procés selectiu podran realitzar la inscripció en el termini de vint dies hàbils a partir del següent al de la publicació d'aquesta convocatòria en el BOE.  
Les sol·licituds hauran de presentar-se per via electrònica. El tractament de la informació per mitjans electrònics tindrà en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que li siguen aplicables. Per a presentar la sol·licitud per via electrònica és necessari posseir un certificat digital de signatura electrònica, el DNI electrònic o el sistema d'identificació Na@ij.  
Quan s'utilitze l'opció de Registrar compte amb usuari s'haurà d'adjuntar còpia del DNI. La sol·licitud es formalitzarà en línia a través del Registre Electrònic de la Universitat Jaume I, mitjançant el tauler d'anuncis oficial (TAO-UJI): https://www.uji.es/seu/info-adm/tao/  
Juntament amb la sol·licitud, que s'adjunta en l'annex II, s'haurà de lliurar la documentació següent en format pdf:  
a) Fotocòpia del document nacional d'identitat vigent. En el cas de les persones que no tinguen la nacionalitat espanyola, s'haurà de presentar una fotocòpia del document acreditatiu de la nacionalitat, targeta d'identitat o una fotocòpia del passaport.  
b) Certificacions per tal d'acreditar el compliment dels requisits específics que assenyala la base segona per a participar en el concurs d'accés.  
3.2. Drets d'examen i forma de pagament  
L'import de la taxa per drets d'examen serà de 30 euros.  
3.2.1. Bonificacions  
Els membres d'una família nombrosa de categoria general o d'una família monoparental de categoria general gaudiran d'una bonificació del cinquanta per cent de la quota íntegra, és a dir, l'import serà de 15 euros.  
3.2.2. Exempcions  
Estan exempts o exemptes del pagament de la taxa:  
a) Els membres d'una família nombrosa de categoria especial o d'una família monoparental de categoria especial.  
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33 %.  
d) Les persones que estiguen en situació d'exclusió social i aquesta s'acredite per l'òrgan competent en matèria de benestar social de l'ajuntament de residència.  
3.2.3. Forma de pagament  
El pagament de la taxa es realitzarà mitjançant targeta de crèdit o dèbit, a través de l'enllaç previst en la corresponent convocatòria publicada en el TAO, optant per la bonificació en el cas que es tinga dret.  
3.2.4. Juntament amb la sol·licitud s'ha d'adjuntar el certificat acreditatiu de la bonificació o exempció del pagament de la taxa.  
L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquest haurà de fer-se dins de termini de presentació de sol·licituds. En cas contrari es procedirà a l'exclusió de la persona sol·licitant. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial d'aquest suposarà la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
  
3.3. Procedirà la devolució de les taxes per drets d'examen únicament en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
  
Quarta. Admissió de les persones aspirants  
4.1. Finalitzat el període de presentació de sol·licituds, si totes les sol·licituds presentades s'ajusten a la convocatòria, el Rectorat de la Universitat Jaume I dictarà en el termini màxim de vint dies hàbils una resolució en la qual elevarà a definitiva la llista de persones aspirants admeses. En cas contrari, i en el mateix termini, el Rectorat dictarà una resolució en la qual es declararà aprovada la llista provisional de persones admeses i excloses, i s'indicarà, respecte a aquestes últimes, la causa d'exclusió. S'hi indicarà a les persones interessades que, si no l'esmenen en el termini improrrogable de deu dies hàbils, perdran el dret. Finalitzat aquest termini, s'elevarà a definitiva la llista provisional amb les modificacions que procedisquen.  
  
4.2. Aquestes resolucions es publicaran en el Tauler d'Anuncis Oficials (http://www.uji.es/seu/info-adm/tao/).  
4.3. Contra la resolució que aprova la llista definitiva de persones admeses, les que hagen resultat excloses podran interposar un recurs en els termes previstos en els articles 123 i següents de la LPAC.  
  
  
Cinquena. Protecció de dades personals  
5.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, informem que el responsable del tractament de les dades tractades a fi d'aquesta convocatòria és la Universitat Jaume I.  
  
5.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d'aquesta convocatòria.  
5.3. No estan previstes cessions o transferències internacionals de les dades personals tractades.  
5.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 3/2018. Aquests drets s'exerciran, per escrit, davant la Secretaria General de la Universitat. https://ujiapps.uji.es/reg/rest/publicacion/solicitud\_generica  
5.5. En cas de reclamació l'autoritat competent és l'Agència Espanyola de Protecció de Dades.  
5.6. Les dades es conservaran en virtut de la legislació aplicable a aquest tractament.  
  
Sisena. Comissions dels concursos d'accés, desenvolupament del concurs, proposta de provisió i Comissió de Reclamacions  
6.1. La composició de les comissions, que figuren com a annex I d'aquesta convocatòria, el règim de substitucions dels seus membres, la constitució d'aquestes, el desenvolupament del concurs i la proposta de provisió, s'efectuaran conforme al RCAUJI, articles 5 al 9.  
6.2. Els criteris generals d'avaluació d'aplicació per a les comissions seran els previstos en l'annex III.  
6.3. Contra la proposta de la comissió dels concursos d'accés, els i les concursants podran presentar reclamació davant el Rectorat en el termini màxim de deu dies hàbils, comptadors a partir del següent al de la seua publicació.  
  
Setena. Proposta de provisió de places i nomenaments  
7.1. A la vista de la puntuació atorgada a les persones aspirants en la prova, la comissió procedirà a la realització dela proposta de la candidatura per a ocupar la plaça, tenint en compte que en cap cas la comissió pot proposar que ha superat el procés selectiu un nombre superior d'aspirants al de places convocades. Qualsevol proposta de persones aprovades que contravinga el que s'estableix serà nul·la de ple dret.  
  
7.2. El concurs pot concloure amb la proposta de la Comissió de no provisió de plaça tenint en compte el que es disposa en la normativa d'aplicació.  
7.3. La proposta motivada de provisió es farà pública en el termini màxim de cinc dies naturals des de l'endemà a la finalització de la prova, en el lloc de celebració del concurs i en el tauler d'anuncis del Departament on estiga adscrita la plaça. La proposta de provisió indicarà els possibles mitjans d'impugnació que podran utilitzar les persones interessades i romandrà exposada, almenys, fins a la finalització del termini per a interposar recurs administratiu.  
7.4. El president o presidenta de la comissió, una vegada efectuada i publicada la proposta de provisió, remetrà al Rectorat, en un termini màxim de cinc dies naturals, un exemplar de totes les actes i informes, juntament amb una certificació del secretari o secretària de la comissió sobre l'inici del període d'exposició pública de la proposta de provisió.  
  
7.5. El candidat o candidata proposat presentarà en el termini màxim dels vint dies hàbils següents al de la finalització de l'actuació de la comissió, en el Registre General de la Universitat o per qualsevol dels altres procediments assenyalats en l'article 16 de la Llei 39/2015, d'1 d'octubre, del procediment administratiu comú de les administracions públiques:   
- La documentació acreditativa del compliment dels requisits que s'estableixen en la convocatòria.  
- Els requisits generals per a l'accés a la funció pública:  
a) Una fotocòpia del document nacional d'identitat o, si no es té la nacionalitat espanyola, del document oficial equivalent que acredite la seua nacionalitat en vigor.  
b) Certificat de posseir la capacitat funcional per a l'acompliment de les tasques, expedit per la Unitat de Prevenció i Gestió Mediambiental de l'UJI.  
c) Una declaració jurada de no haver estat separat o separada per resolució ferma d'expedient disciplinari, del servei de cap administració pública (de l'Estat, autonòmica, local o institucional), ni estar inhabilitat o inhabilitada per sentència ferma per a l'exercici de les funcions públiques.  
d) Si es tracta de persones nacionals de la resta d'estats membres de la Unió Europea o d'algun estat al qual en virtut dels tractats internacionals celebrats per la Unió Europea i ratificats per Espanya, s'aplique la lliure circulació de treballadors i treballadores, aquestes hauran d'acreditar mitjançant declaració jurada o promesa que no es troben sotmeses a sanció disciplinària o condemna penal que impedisca, en el seu estat, l'accés a la funció pública, de conformitat amb el que s'estableix en l'article 7.2 del Reial decret 543/2001, de 18 de maig.  
e) La documentació acreditativa de reunir els requisits que estableix l'article 4 del RDCA.  
f) Les persones que tinguen la condició de funcionaris o funcionàries de carrera en actiu estan exemptes de justificar la documentació i els requisits, però han de presentar un certificat del ministeri o l'organisme del qual depenen per a acreditar aquesta condició i totes les circumstàncies que consten en el seu full de serveis.  
7.6. El Rectorat, en un termini màxim de trenta dies hàbils des de l'endemà a la publicació de la proposta de provisió, procedirà al nomenament de la persona proposada. El nomenament, que s'inscriurà en el corresponent registre de personal i especificarà la denominació de la plaça, el cos i l'àrea de coneixement i el centre al fet que s'adscriu i també el número corresponent en la relació de llocs de treball, serà publicat en el BOE i en el Diari Oficial de la Generalitat Valenciana en el Tauler d'Anuncis Oficials de la Universitat Jaume I (TAO-UJI) i comunicat als registres corresponents i al Consell d'Universitats.  
  
7.7. En el termini màxim de vint dies hàbils, comptadors des de l'endemà de publicació del nomenament en el BOE, el candidat o candidata proposat prendrà possessió de la seua plaça, moment en el qual s'adquirirà la condició de funcionari o funcionària del cos docent universitari del qual es tracte, amb els drets i els deures que li són propis.  
  
7.8. La plaça obtinguda després del concurs d'accés haurà d'exercir-se durant dos anys, almenys, abans de poder participar en un nou concurs per a obtindre una plaça en una altra universitat.  
  
Octava. Reclamacions  
8.1. Contra la proposta de la comissió es podrà presentar reclamació davant Rectorat en el termini màxim de deu dies hàbils. Admesa a tràmit la reclamació, se suspendran els nomenaments fins a la seua resolució definitiva.  
8.2. La proposta de resolució al Rectorat d'aquestes reclamacions correspondrà a la comissió de reclamacions prevista en l'article 66.2 de la Llei orgànica 6/2001, de 21 de desembre, d'universitats, i en l'article 103 dels Estatuts d'aquesta Universitat.  
8.3. Aquesta comissió estarà formada per set catedràtics i catedràtiques d'universitat, de diferents àrees de coneixement, amb àmplia experiència docent i investigadora, triats pel Claustre d'aquesta Universitat per majoria absoluta dels seus membres i és admissible a l'efecte d'aquesta elecció el vot anticipat, per un període de quatre anys. La seua renovació es realitza a parts iguals cada dos anys. Serà presidida pel catedràtic o catedràtica d'universitat més antic i exercirà les funcions de la secretaria el catedràtic o catedràtica d'universitat amb menor antiguitat.  
8.4. La Comissió examinarà l'expedient relatiu al concurs per a vetlar pel compliment de les garanties establides en l'apartat 1 de l'article 64 de la Llei orgànica 6/2001, de 21 de desembre, i ratificarà o no la proposta reclamada en el termini màxim de tres mesos. En aquest últim cas, es retrotraurà l'expedient fins al moment que es va produir el vici, i la comissió del concurs haurà de formular nova proposta.  
  
La comissió de reclamacions valorarà els aspectes purament procedimentals, i verificarà l'efectiu respecte, per part de la comissió del concurs, de la igualtat de condicions de les persones aspirants i dels principis de mèrit i capacitat d'aquestes en el procediment del concurs d'accés.  
8.5. La comissió de reclamacions escoltarà les persones membres de la comissió contra la resolució de la qual s'haja presentat la reclamació, i a les persones participants. Podrà, així mateix, sol·licitar informes d'especialistes de reconegut prestigi.  
8.6. La resolució del Rectorat, prèvia proposta vinculant de la comissió de reclamacions, esgota la via administrativa i serà impugnable davant la jurisdicció contenciosa administrativa.  
  
Novena. Recursos.  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar amb caràcter potestatiu, recurs de reposició davant el mateix òrgan que va dictar l'acte contra el qual es recorre en el termini d'un mes a comptar des de l'endemà de la recepció d'aquesta notificació, o directament interposar recurs contenciós administratiu davant el Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 29 de novembre de 2021.- El vicerector d'Ordenació Acadèmica i Professorat (p. d. R 12.06.2018, DOGV 14.06.2018): José Joaquín Gual Arnau.  
  
  
  
ANNEX I  
  
COS: PROFESSORAT TITULAR D'UNIVERSITAT  
Classe de convocatòria: concurs per a l'accés al cos de Professorat Titular d'Universitat  
  
1. Àrea de coneixement: Infermeria  
Nombre de places: 1 Plaça número: 19157  
Unitat Predepartamental Infermeria  
Perfil docent Fonaments teòrics i metodològics, Cures en les malalties transmissibles, en el grau en Infermeria  
  
Perfil investigador 3201.99 Ciències clíniques. Altres (Infermeria), 3201.01 Oncologia, 3205.05 Malalties infeccioses  
  
  
  
Comissió titular  
President Rafael Ballester Arnal CU Universitat Jaume I de Castelló  
Vocal 1r Conrado Martínez Cadenas TU Universitat Jaume I de Castelló  
Vocal 2na María Muriach Saurí TU Universitat Jaume I de Castelló  
  
  
Comissió suplent  
Presidente Fernando Martínez García CU Universitat Jaume I de Castelló  
Vocal 1ra María del Carmen Pastor Verchili TU Universitat Jaume I de Castelló  
Vocal 2na María Isabel Mariscal Crespo TU Universidad de Huelva  
  
  
  
2. Àrea de coneixement: Biologia Cel·lular  
Nombre de places: 1 Plaça número: 19601  
Unitat Predepartamental Medicina  
Perfil docent Aparell genitourinari i renal, Aparell càrdio-respiratori, Anatomia general, Embriologia i Histologia General (anatomia humana), en el grau en Medicina  
Perfil investigador 2490 Neurociències, 3209.09 Psicofarmacologia, 6106.08 Motivació  
  
  
Comissió titular  
President Fernando Martínez García CU Universitat Jaume I de Castelló  
Vocal 1ra María Muriach Saurí TU Universitat Jaume I de Castelló  
Vocal 2na Nerea Moreno García TU Universitat Complutense de Madrid  
  
  
Comissió suplent  
President Enrique Lanuza Navarro CU Universitat de València  
Vocal 1ra Carmen Díaz Delgado TU Universitat de Castella-la Manxa  
Vocal 2n Francisco Eliseo Olucha Bordonau TU Universitat Jaume I de Castelló  
  
  
  
  
3. Àrea de coneixement: Filologia Anglesa  
Nombre de places: 1 Plaça número:19559  
Departament Estudis Anglesos  
Perfil docent Llengua anglesa, en el grau en Mestre o Mestra d'Educació Infantil  
Perfil investigador 5701.03 Bilingüisme, 5701.11 Ensenyament de llengües, 5701.08 Llenguatge infantil  
  
  
Comissió titular  
Presidenta M. Pilar Safont Jordà CU Universitat Jaume I de Castelló  
Vocal 1r Enric Llurda Giménez CU Universitat de Lleida  
Vocal 2na Patricia Salazar Campillo TU Universitat Jaume I de Castelló  
  
  
Comissió suplent  
Presidenta Inmaculada Fortanet Gómez CU Universitat Jaume I de Castelló  
Vocal 1ra Victòria Codina Espurz TU Universitat Jaume I de Castelló  
Vocal 2na M. José Esteve Ramos TU Universitat Jaume I de Castelló  
  
  
  
4. Àrea de coneixement: Projectes en Enginyeria  
Nombre de places: 1 Plaça número: 19899  
Departament Enginyeria Mecànica i Construcció  
Perfil docent Projectes d'enginyeria  
Perfil investigador 3308.07 Eliminació de residus, 3310.99 Tecnologia industrial. Altres (Avaluació de la sostenibilitat)  
  
  
Comissió titular  
Presidenta María Dolores Bovea Edo CU Universitat Jaume I de Castelló  
Vocal 1ra Elena Mulet Escrig TU Universitat Jaume I de Castelló  
Vocal 2na María Carmen González Cruz TU Universitat Politècnica de València  
  
  
Comissió suplent  
President Salvador Capuz Rizo CU Universitat Politècnica de València  
Vocal 1r Antonio Gallardo Izquierdo CU Universitat Jaume I de Castelló  
Vocal 2n Francisco Colomer Mendoza TU Universitat Jaume I de Castelló  
  
  
  
5. Àrea de coneixement: Geometria i Topologia  
Nombre de places: 1 Plaça número: 19994  
Departament Matemàtiques  
Perfil docent Matemàtiques I, Matemàtiques II, en el grau en Química i Ampliació de Matemàtiques, en el grau en Enginyeria Agroalimentària i del Medi Rural  
Perfil investigador 1204.11 Geometria de Riemann, 1202.99 Anàlisi i anàlisi funcional. Altres (Teoria del potencial en varietats Riemann), 1204.99 Geometria. Altres (Aplicacions de la geometria de Riemann a l'estudi de la mecànica quàntica)  
  
  
Comissió titular  
President Vicente Palmer Andreu CU Universitat Jaume I de Castelló  
Vocal 1ra Ana María Lluch Peris TU Universitat Jaume I de Castelló  
Vocal 2n Vicente Cervera Mateu TU Universitat Jaume I de Castelló  
  
  
Comissió suplent  
President José Joaquín Gual Arnau CU Universitat Jaume I de Castelló  
Vocal 1r Julio José Moyano Fernández TU Universitat Jaume I de Castelló  
Vocal 2n José Antonio López Ortí CU Universitat Jaume I de Castelló  
  
  
  
6. Àrea de coneixement: Organització d'Empreses  
Nombre de places: 1 Plaça número:19573  
Departament Administració d'Empreses i Màrqueting  
Perfil docent Gestió de recursos humans, en el grau en Gestió i Administració Pública, Introducció als sistemes d'informació de l'empresa en el doble grau en Administració d'Empreses i Dret  
Perfil investigador 5311.04 Organització de recursos humans, 5311.99 Organització i direcció d'empreses. Altres (Aprenentatge organitzatiu, lideratge, innovació empresarial)  
  
  
Comissió titular  
President Ricardo Chiva Gómez CU Universitat Jaume I de Castelló  
Vocal 1r Rafael Lapiedra Alcamí CU Universitat Jaume I de Castelló  
Vocal 2na Inmaculada Beltrán Martín TU Universitat Jaume I de Castelló  
  
  
Comissió suplent  
Presidenta Ana Belén Escrig Tena CU Universitat Jaume I de Castelló  
Vocal 1ra Beatriz Forés Julián TU Universitat Jaume I de Castelló  
Vocal 2n Vicente Roca Puig CU Universitat Jaume I de Castelló  
  
  
  
7. Àrea de coneixement: Comunicació Audiovisual i Publicitat  
Nombre de places: 1 Plaça número:19112  
Departament Ciències de la Comunicació   
Perfil docent Crítica Publicitària, Creativitat I en el grau en Publicitat i Relacions Públiques  
Perfil investigador Estudis de/sobre comunicació estratègica i organitzacional (i relacions públiques), Estudis-investigació de/sobre publicitat (Comunicació publicitària)  
  
  
Comissió titular  
President Javier Marzal Felici CU Universitat Jaume I de Castelló  
Vocal 1r Victoria Tur Viñes CU Universitat d'Alacant  
Vocal 2na Inmaculada J. Martínez Martínez TU Universidad de Murcia  
  
  
Comissió suplent  
President Andreu Casero Ripollés CU Universitat Jaume I de Castelló  
Vocal 1r Patricia Núñez Gómez TU Universidad de Castilla-La Mancha  
Vocal 2n Natalia Papí Gálvez TU Universitat d'Alacant  
  
  
  
8. Àrea de coneixement: Dret Administratiu  
Nombre de places: 1 Plaça número:19465  
Departament Dret Públic  
Perfil docent Dret administratiu  
Perfil investigador Dret administratiu  
  
  
Comissió titular  
President José Luis Blasco Díaz CU Universitat Jaume I de Castelló  
Vocal 1ra Patricia Valcárcel Fernández CU Universitat de Vigo  
Vocal 2na Lucía Casado TU Universitat Rovira i Virgili  
  
  
Comissió suplent  
President Juan José Díez Sánchez CU Universitat d'Alacant  
Vocal 1ra Consuelo Sanz Salla TU Universitat Jaume I de Castelló  
Vocal 2n Josep Ochoa i Monzó TU Universitat d'Alacant  
  
  
  
9. Àrea de coneixement: Organització d'Empreses  
Nombre de places: 1 Plaça número:19982  
Departament Administració d'Empreses i Màrqueting  
Perfil docent Direcció d'empreses, en el grau en Administració d'Empreses, Finances i Comptabilitat i Economia, Anàlisi i formulació d'estratègies empresarials, en el doble grau en Administració d'Empreses i Dret  
  
Perfil investigador 5311.99 Organització i dirección d'empreses. Altres (Capacitats dinàmiques, ambidextresa organitzativa, innovació), 5312.90 Economia sectorial: turisme  
  
  
Comissió titular  
President Rafael Lapiedra Alcamí CU Universitat Jaume I de Castelló  
Vocal 1r Ricardo Chiva Gómez CU Universitat Jaume I de Castelló  
Vocal 2na Beatriz Forés Julián TU Universitat Jaume I de Castelló  
  
  
Comissió suplent  
Presidenta Ana Belén Escrig Tena CU Universitat Jaume I de Castelló  
Vocal 1ra Inmaculada Beltrán Martín TU Universitat Jaume I de Castelló  
Vocal 2na Alma M. Rodríguez Sánchez TU Universitat Jaume I de Castelló  
  
  
  
  
10. Àrea de coneixement: Comunicació Audiovisual i Publicitat  
Nombre de places: 1 Plaça número:19435  
Departament Ciències de la Comunicació  
Perfil docent Comunicació corporativa i gestió de marca, en el grau en Publicitat i Relacions Públiques  
Perfil investigador Estudis de/sobre comunicació estratègica i organitzacional (i relacions públiques), Estudis-investigació de/sobre publicitat (Comunicació publicitària)  
  
  
Comissió titular  
President Javier Marzal Felici CU Universitat Jaume I de Castelló  
Vocal 1ra Victoria Tur Viñes CU Universitat d'Alacant  
Vocal 2na Inmaculada J. Martínez Martínez TU Universitat de Múrcia  
  
  
Comissió suplent  
President Andreu Casero Ripollés CU Universitat Jaume I de Castelló  
Vocal 1ra Patricia Núñez Gómez TU Universitat de Castella-la Manxa  
Vocal 2na Natalia Papí Gálvez TU Universitat d'Alacant  
  
  
  
  
  
  
  
  
ANNEX III  
Criteris generals d'avaluació d'aplicació per les comissions que han de resoldre els concursos d'accés a places de funcionariat dels cossos docents universitaris  
  
Per a la valoració dels candidats i candidates en els concursos d'accés a places de funcionariat docent, les comissions fixaran uns criteris específics adequats en el perfil de les places que en tot cas seran conformes amb els criteris generals següents.  
  
Professors i professores titulars d'universitat  
  
Criteris generals d'avaluació Percentatge  
Activitat i projecte investigador 45  
Activitat i projecte docent 35  
Formació acadèmica 5  
Coneixement de la llengua pròpia 5  
Coneixement de la llengua anglesa 5  
Experiència en gestió i administració 5